kalixlouiis/myanmar-wikipedia-corpus huggingface dataset:
Nan Tien Temple (南天寺) သည် Sydney ၏ တောင်ဘက် ခန့်မှန်းခြေ ၈၀ ကီလိုမီတာ (၅၀ မိုင်) အကွာတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
Menri Monastery သည် တိဘက်နိုင်ငံတွင် တည်ရှိသည့်ကျောင်းတော်တစ်ခု ဖြစ်သည်။
Nipponzan-Myōhōji-Daisanga( 日 本 山 妙 法 寺 大 僧 伽 ) သည် ဂျပန်နိုင်ငံတွင် တည်ရှိသည့် ကျောင်းတော်တစ်ခု ဖြစ်သည်။
Paro Taktsang သည် ဘူတန်နိုင်ငံ၊ Paro လျှိုမြောင်၏အထက်ရှိ ကမ်းပါးစောက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်အကို ပထမဆုံးအနေဖြင့် ၁၆၉၂ ခုနှစ်တွင် တည်ဆောက်ခဲ့သည်။
left|Mahasangha of Mahamevnawa|220x220px Mahamevnawa Buddhist Monastery သည် သီရိလင်္ကာနိုင်ငံတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
Palpung Monastery သည် တရုတ်နိုင်ငံတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
Palyul Monastery တိဘက်နိုင်ငံရှိ ဗုဒ္ဓဘာသာကျောင်းတော်တစ်ခု ဖြစ်သည်။
Puning Temple (Hebei) သည် တရုတ်နိုင်ငံတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
၎င်းကို ၁၇၅၅ ခုနှစ်တွင် တည်ဆောက်ခဲ့သည်။
ရုပ်ပုံများ ကိုးကား Category:တရုတ်နိုင်ငံရှိ ဗုဒ္ဓဘာသာ ဘုန်းကြီးကျောင်းများ။
Putuo Zongcheng Temple သည် တရုတ်နိုင်ငံတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
Qing မင်းဆက်ကာလ ၁၇၆၇ နှင့် ၁၇၇၁ ကာလအကြားတွင် တည်ဆောက်ခဲ့သည့် ကျောင်းတော်တစ်ခု ဖြစ်သည်။
၂၀၁၉ ခုနှစ် ဩဂုတ်လအတွင်း မိုးသည်းထန်စွာ ရွာသွန်းမှုကြောင့် မြန်မာနိုင်ငံ တောင်ဘက်ပိုင်းဒေသများဖြစ်သော ကရင်ပြည်နယ်၊ မွန်ပြည်နယ်၊ ပဲခူးတိုင်းဒေသကြီး၊ တနင်္သာရီတိုင်းဒေသကြီးနှင့် ဧရာဝတီတိုင်းဒေသကြီးများရှိ မြို့နယ်များတွင် ရေကြီးရေလျှံမှုများနှင့် မြေပြိုကျမှုများ ဖြစ်ပေါ်ခဲ့သည်။
ရေကြီးရေလျှံမှုများကြောင့် လူဦးရေ အနည်းဆုံး ၁၂၀၀၀ ကျော်ခန့် ဘေးဒုက္ခကြုံတွေ့ခဲ့ရသည်။
ဘင်္ဂလားပင်လယ်အော်တွင် ဖြစ်ပေါ်သော မုန်တိုင်းငယ်အရှိန်ကြောင့် မြန်မာနိုင်ငံအနှံအပြားတွင် မိုးရွာသွန်းခဲ့ကာ မွန်ပြည်နယ်၊ ကရင်ပြည်နယ်နှင့် ပဲခူးတိုင်းဒေသကြီးများရှိ ဧရာဝတီမြစ်၊ စစ်တောင်းမြစ်၊ ရွှေကျင်မြစ်၊ ပဲခူးမြစ်၊ ငဝန်မြစ်၊ ဘီးလင်းမြစ်၊ သံလွင်မြစ်၊ သောင်ရင်းမြစ်များ စိုးရိမ်ရေအမှတ်ထက် ကျော်လွန်ခဲ့ကာ မြစ်ရေကြီးခြင်းများ ဖြစ်ပေါ်ခဲ့သည်။
ကရင်ပြည်နယ် ရေကြီးရေလျှံမှုများကြောင့် ကရင်ပြည်နယ်အတွင်း လူ ၂၂၀၀၀ ခန့် ရေဘေးကြုံတွေ့နေရသည်။
သံလွင်မြစ်ရေ စိုးရိမ်ရေအမှတ်ထက် ကျော်လွန်ခဲ့သည့်အတွက် ကရင်ပြည်နယ်ရှိ နေရာအတော်များများတွင် ရေကြီးရေလျံမှုများ ဖြစ်ပေါ်ခဲ့သည်။
ဘားအံမြို့နယ်တွင် ရေဘေးစခန်း ၁၂ ခုခန့် ဖွင့်လှစ်ခဲ့ရသည်။
လှိုင်းဘွဲ့မြို့တွင် ရေကြီးမှုကြောင့် ဩဂုတ်လ ၃ ရက်နေ့က မြို့မဈေးကို အရေးပေါ် ပြောင်းရွှေ့ခဲ့ရသည်။
ထိုင်းမြန်မာ နယ်စပ် သောင်ရင်းမြစ်ရေကြီးမှုကြောင့် မြဝတီခရိုင်အတွင်း ရေဘေးသင့်သူ ၄၀၀ ခန့် ရှိခဲ့သည်။
ကြာအင်းဆိပ်ကြီးမြို့တွင် ဩဂုတ် ၇ ရက်နေ့က ကုန်တင်ယာဉ်ငယ်တစ်စီး ရေစီးနှင့် မျောပါသည်အထိ ဖြစ်ပွားခဲ့ပြီး လူသေဆုံးမှု မရှိခဲ့ပေ။
မွန်ပြည်နယ် မွန်ပြည်နယ်အတွင်းရှိ မြို့နယ် ၁၀ မြို့နယ်တွင် လူဦးရေ ၁၄၀၀၀ ခန့် ရေဘေးသင့်နေကာ ကယ်ဆယ်ရေးစခန်း ၆၀ ကျော် ဖွင့်လှစ်ထားခဲ့ရသည်။
မွန်ပြည်နယ် ဘီးလင်းမြို့နယ်တွင် မြစ်ရေကြီးမှုကြောင့် ရထားလမ်းကို ခေတ္တပိတ်ထားခဲ့ရသည်။
ဘီးလင်းမြို့နယ်အတွင်း ရေဘေးကယ်ဆယ်ရေးစခန်း ၃၇ ခုဖွင့်လှစ်ခဲ့ရပြီး လူဦးရေ ၇၀၀၀ ကျော် လာရောက်ခိုလှုံနေရသည်။
thumb|ဩဂုတ်လ ၁၀ ရက်နေ့က တွေ့ရသော မော်လမြိုင်မြို့ရှိ သီရိမင်္ဂလာအိမ်ရာ ဩဂုတ်လ ၉ ရက်နေ့ နံနက် ၂ နာရီဝန်းကျင်တွင် မိုးသည်းထန်စွာ ရွာသွန်းမှုကြောင့် မော်လမြိုင်မြို့ပေါ်ရပ်ကွက်များတွင် ရေကြီးခဲ့ကာ နေအိမ်များ နစ်မြုပ်ခဲ့သည်။
ရေကြီးမှုကြောင့် သံလွင်တံတား(မော်လမြိုင်)ကို ခေတ္တပိတ်ထားခဲ့ရသည်။
ရေလွှမ်းမိုးမှုကြောင့် မော်လမြိုင်-ရန်ကုန် အဝေးပြေးကားလမ်း အချို့နေရာများတွင် လမ်းပိတ်ခဲ့ပြီး သောကြာနေ့ ညနေပိုင်းတွင် လမ်းတစ်ခြမ်း ပြန်ဖွင့်ပေးခဲ့သည်။
ရေးမြို့နယ် မန်ကျည်းကျေးရွာတွင် ရေကြီး မြေပြိုမှုကြောင့် ကွမ်းခြံတွင် နေထိုင်သူတစ်ဦး သေဆုံးခဲ့သည်ဟု ဒေသခံသတင်းများက ဖော်ပြခဲ့သည်။
ရေးမြို့ ရန်ကြီးအောင်၊ ရန်မျိုးအောင်၊အောင်မင်္ဂလာ၊အောင်သုခ၊အောင်မေတ္တာ၊ သီရိနန္ဒာ ရပ်ကွက်များနှင့် ကျောင်းရွာ၊ ချောင်းတောင်ကျေးရွာများ ရေနစ်မြုပ်ခဲ့ပြီ၊ ရေဘေးဒုက္ခသည် ၁၄၀၀ ကျော်ရှိကာ ကယ်ဆယ်ရေးစခန်း ၃ ခု ဖွင့်ထားခဲ့ရသည်။
left|thumb|သဲဖြူကုန်းရွာရှိ မြေပြိုမှု ဖြစ်ပွားခဲ့သော နေရာ ပေါင်မြို့နယ်၊ သဲဖြူကုန်းကျေးရွာတွင် ဩဂုတ်လ ၉ ရက်နေ့က မိုးများပြီး မလတ်တောင်ပြိုကျမှုကြောင့် တောင်ခြေရှိ နေအိမ် ၁၁ လုံးနှင့် ဘုန်းကြီးကျောင်း ၁ ကျောင်း မြေပိခဲ့သလိုအဝေးပြေးကားလမ်းပေါ်တွင် ရေကျချိန်စောင့်ဆိုင်းနေသော ခရီးသွားကားအချို့လည်း ပါဝင်ခဲ့သည်။
အသက်ရှင်လျက် ၄၃ ဦးကို ကယ်ဆယ်နိုင်ခဲ့ပြီး ဩဂုတ်လ ၁၉ ရက်နေ့တွင် ရှာဖွေရှင်းလင်းရေး ရပ်နားခဲ့ပြီးနောက် သေဆုံးသူရုပ်အလောင်း ၆၉ ခုကို ရှာဖွေတွေ့ရှိခဲ့ကာ ဆေးရုံတွင် တစ်ဦးကွယ်လွန်ခဲ့သောကြောင့် သေဆုံးသူ စုစုပေါင်း ၇၀ ဦးရှိခဲ့သည်။
ပေါင်မြို့နယ်၊ မုတ္တမ နယ်မြေရဲစခန်းနှင့် တိုက်နယ်ဆေးရုံများတွင် ရေဝင်ခဲ့သောကြောင့် ဆေးရုံမှ လူနာများကို ကယ်ဆယ်ရွှေ့ပြောင်းပေးခဲ့ရသည်။
သံဖြူဇရပ်နှင့် ရေးမြို့နယ်အကြား ကားလမ်းရေကျော်နေသောကြောင့် လမ်းပိတ်ထားခဲ့ရသည်။
thumb|ကလော့ရွာတွင် မြေပြိုမှုကြောင့် နေအိမ်များ ပျက်စီးခဲ့သည်။
ချောင်းဆုံမြို့နယ် ကလော့ကျေးရွာတွင် ဩဂုတ် ၁၀ ရက် နံနက် ၁၀ နာရီခန့်က မိုးသည်းထန်စွာရွာသွန်းမှုကြောင့် တောင်ကမ်းပါးယံပြိုကျမှုဖြစ်ပွားခဲ့ကာ နေအိမ် သုံးလုံးပြိုကျပျက်စီးမှုဖြစ်ပွားခဲ့ပြီး လူတစ်ဦး ထိခိုက်ဒဏ်ရာရရှိခဲ့သလို အပြိုင်ကျေးရွာတွင်လည်း တောင်နံရံ ထပ်မံပြိုကျမှုကြောင့် နေအိမ်တစ်လုံး၏ အနောက်ဆောင်ပြိုကျခဲ့သည်။
တနင်္သာရီတိုင်းဒေသကြီး ရေးမြို့နှင့် ထားဝယ်မြို့အကြား မလွဲတောင်လမ်းပိုင်းတစ်နေရာတွင် မြေပြိုကျထားပုံ တနင်္သာရီတိုင်းဒေသကြီးနှင့် မွန်ပြည်နယ်နယ်စပ်ရှိ မလွှဲတောင်ပေါ်မှ ထားဝယ်-ရေးလမ်းပိုင်း မိုင်တိုင် ၇၉ တွင် မိုးသည်းထန်စွာ ရွာသွန်း၍ ရေတိုက်စားမှုကြောင့် ကားလမ်းပြိုကျကာ ဆက်သွယ်ရေးပြတ်တောက်သွားခဲ့သည်။
ယင်းမြေပြိုမှုကြောင့် လူငယ်နှစ်ဦး သေဆုံးခဲ့ပြီး လမ်းပိုင်းတွင် ကုန်တင်ယာဉ်အစီး ၇၀ ခန့်နှင့် လူ ၁၀၀ ကျော် ပိတ်မိနေခဲ့သည်။
လောင်းလုံမြို့နယ် ကြက်လွှတ်ရွာရှိ ရှင်ကိုးရှင်သမိုင်းဝင် ရှင်မော်ဘုရားတွင် ဩဂုတ်လ ၁၀ ရက်နေ့က မိုးသည်းထန်စွာ ရွာသွန်းမှုကြောင့် တောင်နံရံမြေပြိုကျမှုဖြစ်ပွားခဲ့ကာ တောင်ပေါ်ရှိ လူ ၂၁ ဦး ပိတ်မိနေခဲ့ပြီး ဩဂုတ်လ ၁၂ ရက်နေ့တွင် ပိတ်မိနေသူအားလုံးအား ကယ်တင်နိုင်ခဲ့သည်။
တနင်္သာရီမြို့နယ်တွင် မြစ်ရေကြီးမှုကြောင့် လူ ၂၃၀၀၀ ကျော် ရေဘေးသင့်ခဲ့ပြီး လူ ၇၀၀၀ ကျော်ကို ဘေးလွတ်ရာသို့ ပြောင်းရွှေ့ပေးခဲ့ရသည်။
ထားဝယ်ဒေသတွင် မိုးသည်းထန်စွာ ဆက်တိုက်ရွာသွန်းမှုကြောင့် ထားဝယ်၊ လောင်းလုံ၊ ရေဖြူနှင့် သရက်ချောင်းမြို့နယ်များတွင် ရေကြီးရေလျှံမှုနှင့် မြေပြိုမှုများဖြစ်ပွားခဲ့သည်။
ပုံများ ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ရေကြီးမှုများ ကဏ္ဍ:၂၀၁၉ ဘေးအန္တရာယ်များ။
Pagoda of Fogong Temple သည် စကြာမုနိဘုရားတည်ရှိသည့် ကျောင်းတော်တစ်ခု ဖြစ်သည်။
တရုတ်နိုင်ငံ၊ Shanxi စီရင်စုနယ် တွင် တည်ရှိသည်။
ဘုရားကို ၁၀၅၆ ခုနှစ်တွင် သစ်သားဖြင့် ပြုလုပ်ထားသည်။
ပုဂျိကျောင်းတော် (Puji Temple) သည် တရုတ်နိုင်ငံ၊ Zhejiang, Zhoushan တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
Punakha Dzong သည် ဘူတန်နိုင်ငံတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
၎င်းသည် ဘူတန်တွင် တည်ရှိသည့် ဒုတိယမြောက် သက်တမ်းအကြာမြင့်ဆုံးနှင့် အကြီးဆုံးကျောင်းတော်တစ်ခု ဖြစ်သည်။
Preah Khan သည် ကမ္ဘောဒီးယားနိုင်ငံ၊ အန်ကောတွင် တည်ရှိသည့် ကျောင်းတော်တစ်ခု ဖြစ်သည်။
၎င်းကို ၁၂ ရာစုတွင် တည်ဆောက်ခဲ့သည်။
ရုပ်ပုံများ ကိုးကား။
Preah Palilay သည် ကမ္ဘောဒီးယားနိုင်ငံ၊ အန်းကောတွင် တည်ရှိသည့် ကျောင်းတော်တစ်ခု ဖြစ်သည်။
Ancient Angkor guide book by Michael Freeman and Claude Jacques, p.115, published in 2003. ရုပ်ပုံများ ကိုးကား Category:ဗုဒ္ဓဘာသာ ဘုရားကျောင်း ဆောင်းပါးတိုများ။
Prasat Kuh Nokor သည် ကမ္ဘာဒီးယားနိုင်ငံ၊ ဘရေး (Baray) ခရိုင်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
Vietnam holiday, Vietnam Travel, Vietnam Travel Guide, Vietnam Hotels, Vietnam Beaches, Vietnam Hilight, Vietnam Package Tours, Ho Chi Minh city tours, Hochiminh discovery,Vietnam Holidays, Vietnam Heritages, Hue, Hoi An, Hoian, Hanoi, MICE, Vietnam MICE, Hanoi travel, Hanoi City tours, Sapa, Mekong Delta, Cu Chi, My Son, Phong Nha, Cuc Phuong, Cat Ba, Mai Chau, Dien Bien Phu ကိုးကား Category:ဗုဒ္ဓဘာသာ ဘုရားကျောင်း ဆောင်းပါးတိုများ။
ဆီးရွာကျောင်း (Plum Village Monastery) သည် ပြင်သစ်နိုင်ငံတောင်ပိုင်းတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
Robert Harlen King Thomas Merton and Thich Nhat Hanh: Engaged Spirituality in an Age of Globalization 2001Jean Baubérot, Franck Frégosi, Jean-Paul Willaime Le religieux dans la commune: régulations locales du pluralisme en France 2001 - p288 "On observe en effet, à Strasbourg, l'émergence d'un groupe encore informel qui se constitue autour de plusieurs personnes habituées à la fréquentation du « village des pruniers » de Thich Nhât Hanh dans le Périgord. Ce moine vietnamien ..." p289 "Bien que le maître réside en France, c'est paradoxalement aux Etats-Unis et au Canada que les centres sont les plus développés. Ce qui caractérise la voie préconisée par Thich Nhât Hanh, ce sont des méditations assises ainsi que la..." ကိုးကား Category:ဗုဒ္ဓဘာသာ ဘုရားကျောင်း ဆောင်းပါးတိုများ။
Po Lin Monastery သည် ဟောင်ကောင်နိုင်ငံ၊ Ngong Ping Plateau တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဖက်ဟွမ်ကျောင်းတော် (; ဗီယက်နမ်: Chùa Pháp Hoa, )သည် ဩစတြေးလျနိုင်ငံတောင်ပိုင်းတွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
၎င်းကို ၁၉၇၈ ခုနှစ်တွင် တည်ဆောက်ခဲ့ပြီး လက်ရှိတည်နေရာသို့ ၁၉၈၉ ခုနှစ်တွင် ရွှေ့ပြောင်းခဲ့သည်။
မောရမ်ဘွမ် တီးဝိုင်းအဖွဲ့ (; ) ကို မောရမ်တောင်တန်း သံစုံတီးဝိုင်း ဟုလည်း သိကြပြီး အဖွဲ့ဝင်အားလုံးမှာ အမျိုးသမီး ဖြစ်ကြသည့် မြောက်ကိုရီးယား ဂီတအဖွဲ့ ဖြစ်သည်။
အဖွဲ့ဝင်များကို နိုင်ငံ၏ ခေါင်းဆောင် ကင်ဂျုံအွန်က ရွေးချယ်ထားခြင်း ဖြစ်သည်။
Debut of Moranbong Band အဖွဲ့ဝင်များ တီးခတ်သူများ ဆောန်အူးဟျာင့်ဟီး (선우향희 - Son u Hyang hui) တယော နှင့်စီးချုပ်တီးဝိုင်း ဟောင်းဇူးကျောင်း (홍수경 - Hong Su kyong) တယော ဇာရောင်းမီး (차영미 - Cha young mi) တယော ရူးအွန်ကျောင် (유은정 - Yu eun jong) Cello လီးဟီးကျောင်း (리희경 - Ri Hui kyong) Synthesizer ကင်ရောင်းမီး (김영미 - Kim young mi) Synthesizer ဆွေဂျုံအိမ် (최정임 - Choe Jong im) ဆက်ဆိုဟွန်း ကင်ဂျုံမီး (김정미 - Kim Jong mi) စန္ဒရား ဟန်းဆန်းဂျုံ (한순정 - Han sun jong) စည် ကောင်လျင့်ဟီး (강령희 - Kang ryong-hui) ဂစ်တာ စောန်ဟေလျန် (전혜련 - Jeon hye ryon) ဘေ့စ်ဂစ်တာ အဆိုတော်များ ကင်ရူကျောင် (Kim yu gyeong - 김유경) ကင်ဇွလးမီး (Kim sol mi -김설미) လျူးကျီန်အာ (Ryu jin a - 류진아) ပာက်မီကျောင်း (Pak mi kyong - 박미경) ဂျောင်ဇူးဟျာင့် (Jong su hyang -정수향) ပာက်ဆောန်ဟျာင့် (Pak son hyang - 박선향) လာရူးမီ (Ra yu mi - 라유미) လီးဆူကျောင်း (Ri su kyong - 리수경) လီးမျောင်ဟီး (Ri myong hui - 리명희) ကိုးကား Category:မြောက်ကိုရီးယား ဂီတအဖွဲ့များ။
စတုဝေသာရဇ္ဇသုတ္တန် သည် ဂေါတမမြတ်စွာဘုရားဟောကြားတော်မူခဲ့သည့် တရားသုတ္တန်တစ်ခု ဖြစ်သည်။
ဤသုတ္တန်သည် အင်္ဂုတ္တိုရ်ပါဠိတော်တွင် ပါရှိသည့် သုတ္တန်တစ်ခု ဖြစ်သည်။
သမိုင်းကြောင်း မြတ်စွာဘုရားသည် သဗ္ဗညုတဉာဏ် ရရှိ၍ ဘုရားဖြစ်ပြီးနောက် တရားတော်တို့ကို ဆင်ခြင်တော်မူ၏။
ထိုအခါ မိမိသိမြင်တော်မူသည့် တရားတို့သည် အလွန်နက်နဲသိမ်မွေ့ခြင်း၊ ရရှိတော်မူသော အရဟတ္တဖိုလ်၏ ဆန့်ကျင်ဘက်ကိလေသာတို့ တုန်လှုပ်ခြောက်ခြားအောင် မတတ်နိုင်ခြင်း၊ မဂ္ဂင်ရှစ်ပါး မဇ္ဈိမပဋိပဒါလမ်းစဉ်သည်သာလျှင် သံသရာဝဋ်မှ ကျွတ်လွတ်ထွက်မြောက်နိုင်သော တရားဖြစ်ခြင်း စသည့် ခိုင်မာသည့် တရားတို့ကို သိမြင်တော်မူသဖြင့် ဤသုတ္တန်တွင် "မြတ်စွာဘုရား၏ ရဲရင့်ကြောင်း ဝေသာရဇ္ဇဉာဏ်လေးပါး" ကို အောက်ပါအတိုင်း ဟောတော်မူခဲ့သည်။
အလုံးစုံသော တရားတို့ကို သိတော်မူသော မြတ်စွာဘုရားအား "ဤမည်သော တရားတို့ကို သိရန် ကျန်သေးသည်" ဟု သမဏဖြစ်စေ၊ ဗြဟ္မဏဖြစ်စေ၊ နတ်ဖြစ်စေ၊ မာရ်ဖြစ်စေ၊ ဗြဟ္မာဖြစ်စေ၊ လောက၌ တစ်စုံတစ်ယောက်ဖြစ်စေ ထောက်ပြပြောဆိုနိုင်သောသူ မည်သူ့ကိုမျှ မမြင်ပေ။
အာသဝေါတရားတို့ကို ကုန်စင်ပြီးသော ငါဘုရားအား "ဤမည်သော အာသဝေါတို့ မကုန်သေ၊ ကျန်သေးသည်" ဟု ထောက်ပြပြောဆိုနိင်သောသူ မည်သူ့ကိုမျှ မမြင်ပေ။
ဤတရားတို့ကို ကျူးလွန်လျှင် ဈာန်မဂ်ဖိုလ်၏ အန္တရာယ်ဖြစ်သည်ဟု ငါ၏ ဟောထားချက်ကို အန္တရာယ်မဖြစ်ပါဟု ထောက်ပြပြောဆိုနိုင်သူ မည်သူ့ကိုမျှ မမြင်ပေ။
ဝဋ်ဆင်းရဲမှ ကုန်ကြောင်း ဟောထားသော တရားတို့ကို ကျင့်ကြံအားထုတ်သူတိုင်း ဝဋ်ဆင်းရဲမှ မကုန်ပါဟု ထောက်ပြပြောဆိုနိုင်သော သမဏဖြစ်စေ၊ ဗြဟ္မဏဖြစ်စေ၊ နတ်ဖြစ်စေ၊ မာရ်ဖြစ်စေ၊ ဗြဟ္မာဖြစ်စေ၊ လောက၌ တစ်စုံတစ်ယောက်သောသူမှ စေဒကတက်မည့်သူ မရှိသဖြင့် ငါသည် ငြိမ်းချမ်းခြင်း၊ ဘေးမရှိခြင်း၊ ရဲရင့်ခြင်းသို့ ရောက်လျှက်နေ၏။
အိုင်ယူ () ဟုလူသိများသော လီဂျီအွန်း () (၁၆ မေ ၁၉၉၃ မွေးဖွား) သည် တောင်ကိုရီးယားနိုင်ငံသား အဆိုတော် ၊ တေးရေးဆရာ၊ သရုပ်ဆောင် နှင့် မော်ဒယ် တစ်ဦး ဖြစ်သည်။
အလယ်တန်းပညာ ဆည်းပူးနေစဉ်ကပင် အိုင်ယူသည် အဆိုတော်ဖြစ်စေရန် အေဂျင်စီ များတွင် ဝင်ရောက်ရွေးချယ်စေခဲ့သည်။
၂၀၀၇ ခုနှစ်တွင် Kakao M ဖျော်ဖြေရေးလုပ်ငန်း ဖြင့် လက်မှတ်ရေးထိုး၍ သင်တန်းသား ဘဝကို စတင်ခဲ့သည်။
- KProfiles Website အသက် ၁၅ နှစ် အရွယ်တွင် ပျောက်ဆုံးခြင်းနှင့်တွေ့ရှိခြင်း တေးစီးရီး ဖြင့် ပထမဦးဆုံး ပွဲထွက်ခဲ့သည်။
- Revolvy သူမ၏နောက်ဆက်တွဲ တေးစီးရီများ ဖြစ်သော Growing Upနှင့် IU...IM တို့ဖြင့် အောင်မြင်မှုလမ်းကြောင်းပေါ်ရောက်ရှိခဲ့သည်။
ထိုမှ တဆင့် ၂၀၁၀ တွင် ထုတ်ဝေဖြန့်ချိသော Real တေးစီရီး၏ ခေါင်းစည်း တေးသီချင်းဖြစ်သော "Good day" (ကိုရီးယား: 좋은날) သီချင်းဖြင့် ကိုရီးယားနိုင်ငံအတွင်း အထူးအောင်မြင်ခဲ့သည်။
ထိုသီချင်းသည် တောင်ကိုရီးယားရဲ့ Gaon ဒစ်ဂျစ်တယ်ဇယား တွင် Psy ရဲ့ "" နှင့်အတူပူးတွဲစံချိန်တင်၍ ငါးကြိမ်ဆက်တိုက် ရက်သတ္တပတ်ကြာ ထိပ်တန်း စာရင်းဝင်ခဲ့ရသည်။
သူမ၏ 2011 ခုနှစ်အယ်လ်ဘမ် "Real+" - Wikipedia နှင့် "Last Fantasy" _Wikipedia တို့၏အောင်မြင်မှု နှင့်အတူ IU သည်သူမ၏ ဇာတိနိုင်ငံဂီတဇယားအပေါ် တစ်ဦးကြောက်မက်ဖွယ်အင်အားစု အဖြစ်သူ့ကိုယ်သူထူထောင် ၍ ကိုရီးယားရဲ့ "little sister" အဖြစ်သူမ၏ girl nextdoor image ကိုခိုင်မြဲခဲ့သည်။
2011 ခုနှစ်မှာလည်း ရုပ်သံစီးရီး The Greatest Love အတွက်ရေးသားခဲ့သော "Hold My Hand" နဲ့ သီချင်းရေးသားသူ သို့သူမ၏ပထမဦးဆုံးစီစဉ်မှု ကိုမြင်နိုင်သည်။
IU ရဲ့တတိယ Full-Length အယ်လ်ဘမ်ဖြန့်ချိ ၊Modern Times (2013)၏ အပုဒ်တော်တော်များများ Gaon ဒစ်ဂျစ်တယ်ဇယား top 10 အတွင်း ရောက်ရှိခြင်းနှင့် အတူ သူမအ‌ခြေတည်‌‌ခဲ့သော girlish ပုံရိပ်ကနေထွက်ခွာခဲ့ကြောင်း ၎င်းထက် ပိုရင့်ကျက်‌သော စတိုင်ပြသနိုင်ခဲ့သည်။
သူမ၏နောက်ဆက်တွဲထုတ်ခဲ့သော , အယ်လ်ဘမ် A Flower Bookmark အပါအဝင် Chat-Shire နှင့် Palette သည် ပင်မ K-Pop စတိုင်ကနေ ဆက်လက်သွေဖည်ခဲ့ပြီး ၊IU သည် ဂီတဇယားအပေါ် သူမ၏ကြီးစိုးမှုကိုထိန်းသိမ်းထားခဲ့သည်။
သူမရဲ့ကိုယ်ပိုင်အယ်လ်ဘမ်၏ တစ်ဦးတည်းသော သီချင်းရေးသားသူ နှင့် ထုတ်လုပ်သူအဖြစ် သူမကို အသိအမှတ်ပြု၍ ပထမဦးဆုံးအကြိမ် မှတ်သားခံခဲ့ရသည်မှာ Chat-Shire‌ ကြောင့်ဖြစ်သည်။
IU သည်အဆိုပါ Gaon ဂီတဇယားအပေါ် နံပါတ်တစ် အယ်လ်ဘမ် ၃ချပ် နှင့် နံပါတ်တစ် singles အပုဒ်နှစ်ဆယ် ရမှတ်တင်‌နေပြီး၊ စတူဒီယိုအယ်လ်ဘမ် ၄ ခုနှင့် EP ၉ ခု ဖြန့်ချိခဲ့သည်။
Boy Group Daesang ဆုသည် ကိုရီးယား ဂီတလုပ်ငန်းအတွက် ‌ပေးသော အရေးပါဆုံးသောဆုဖြစ်ကြသည်။
2012 ခုနှစ်တွင် IU သည် Forbes ၏ကိုရီးယားပါဝါ Celebrity စာရင်းအားဖြင့်တောင်ကိုရီးယား အတွက်ဩဇာအရှိဆုံးလူများထဲတွင် တစ်ဦးအဖြစ်ဖော်ထုတ်ခဲ့ကတည်းက ငါးကြိမ် တိုင်ဖော်ပြ ခံခဲ့ရတာဖြစ်ပါတယ်။
ထို့အပြင် IU သည် ယဉ်ကျေးမှု, အားကစားနှင့်ခရီးသွားလာရေးလုပ်ငန်းကိုရီးယားဝန်ကြီးဌာနတို့ကကျင်းပခဲ့သော 2015 ပေါ့ပ်ယဉ်ကျေးမှု & ဝိဇ္ဇာဆုပေးပွဲတွင် ဂီတအပေါ်သူမ၏ဩဇာလွှမ်းမိုးမှုများနှင့် အောင်မြင်မှုအဘို့အသိအမှတ်ပြုခံရကာဂုဏ်ပြုခဲ့သည်။
Boy Groups and Girl Groups ကလွှမ်းမိုးထားတဲ့ K-pop လုပ်ငန်းအတွက် ရောင်းအားအကောင်းဆုံး တစ်ကိုယ်တော်အနုပညာရှင် တစ်ဦးအဖြစ်သူမဟာ 2012 ခုနှစ်မှာ နံပါတ် သုံး အထွတ်အထိပ်အဆင့်သို့ရောက်ရှိပြီး ၊ 2012 ကတည်းက Forbes မဂ္ဂဇင်းမှနှစ်စဉ်ကိုရီးယားပါဝါ Celebrity စာရင်းတွင် ထည့်သွင်းထားသည်။
ငယ်ဘဝ လီဂျီအွန်း ကို ၁၉၉၃ ခုနှစ်၊ မေလ ၁၆ ရက်နေ့၌ Songjeong Dong ၊ ဆိုးမြို့ ၊ တောင်ကိုရီးယား နိုင်ငံ တွင် မွေးဖွားခဲ့သည်။
အိုင်ယူ အလယ်တန်းပြီးဆုံးချိန်ကာလတွင် အိုင်ယူ့မိဘ များမှာ မိသားစု စီးပွားရေး အခြေနေဆိုးရွားခဲ့သည်။
ထို့နောက် ဂျောင်ဂီ ပြည်နယ် () သို့ပြောင်းရွှေ့အခြေချခဲ့သည်။
အိုင်ယူနှင့် အိုင်ယူ့ မောင်လေးသည် မိဘမျာနှင့်ခွဲခွာပြီး အဘွား ၊ ဝမ်းကွဲမောင်နှမများ နှင့်အတူ စတူဒီယို အခန်းတွင် ဆင်းရဲစွာ တစ်နှစ်ကျော် နေထိုင်ခဲ့သည်။
အိုင်ယူသည် အလယ်တန်းပညာဆည်းပူးနေစဉ် ကျောင်းအားကစားပြိုင်ပွဲ တခု၌ ပါဝင်ဖျော်ဖြေခဲ့ရာမှ ဂီတကိုနှစ်သက်ခုံမင်ခဲ့ပြီး Auditions အခါ ၂၀ ကျော် ဝင်ရောက် ယှဉ်ပြိုင်ခဲ့ရာ ကျရှုံးခဲ့သည်။
အလိမ်ညာ ဖျော်ဖြေရေးကုမ္ပဏီများ နဲ့လည်းကြုံတွေ့ခဲ့ရသည်။
အိုင်ယူသည် Good Entertainment ၌ Uee, Yubin, Heo Ga-yoon, and Jun Hyoseong နှင့်အတူ ထရိန်နင် ဆင်းခဲ့သည်။
LOEN Entertainment (ယခု - Kakao M ) နှင့် လက်မှတ်ရေးထိုးပြီးနောက် ဆိုးလ်မြို့ ၊ ဘမ်ဘေး () သို့ပြောင်းရွှေ့ခဲ့သည်။
အိုင်ယူ () ဆိုသောအမည်နာမ သည် ဂီတနှင့် လူထုကို ပေါင်းကူးပေးနိုင်ရန် ရည်ရွယ်၍ I and You မှ ရယူခဲ့သည်။
2012 ခုနှစ်တွင် Dongduk Girls High Schoolမှ အထက်တန်းအောင်မြင်ပြီနောက်, ဂီတလမ်းကျောင်းတွင် ပိုမိုအာရုံစိုက်နိုင်ရန် တက္ကသိုလ်ဆက်မတက်ရန်ဆုံးဖြတ်ခဲ့ပါတယ်။
လုပ်ငန်းသက် 2008-2009:အလုပ်ရှာဖွေရေးစတင် ထရိန်နင်အဖြစ်ဆယ်လကြာ ပြီးနောက်, IUသည် သူမ၏ ပထမဆုံး single အနေဖြင့် "Lost child" (미아ကိုရီးယား)ကို ထုတ်ဝေခဲ့သည်။
သူမသည် စက်တင်ဘာလ 18, 2008 တွင်music program M! countdown ၌ ပထမအကြိမ်အနေဖြင့် Live ဖျော်ဖြေခဲ့ပြီး၊ ပရော်ဖက်ရှင်နယ် အဆိုတော်အဖြစ်သူမ၏ ပွဲဦးထွက်ပြုလုပ်ခဲ့သည်။
2018: My Mister 2018 မတ်လတွင် IUသည် tvN၏ My Mister တွင် Lee Ji-an ဟူသော ဇာတ်ကောင်အမည်ဖြင့် ပါဝင်ခဲ့သည်။
ထို ဇာတ်လမ်းတွဲသည် စီးပွားရေးအရသော်လည်းကောင်း၊ ထိပ်တန်းကြည့်ရှုသူများတွင်လည်း‌ကောင်း အလွန်အောင်မြင်ခဲ့ပြီး ၊Cable television သမိုင်းတွင် ratings 7.3% ဖြင့် ကြည့်ရှုမှု အမြင့်ဆုံး ဇာတ်လမ်းတွဲထဲတွင်ပါဝင်ခဲ့သည်။
ကြည့်ရှုသူများကလည်း IU၏ သရုပ်ဆောင်မှုများကို တိုးတက်လာသည်ဟု ဆန်းစစ်ခဲ့ကြသည်။
July 23, 2018 တွင် ထုတ်ဝေခဲ့‌သော Zico ၏ "Soulmate" တွင် IUသည် Features အဖြစ်ပါဝင်ခဲ့သည်။
ထုတ်ဝေသည်နှင့် တစ်ပြိုင်နက် ထိုသီချင်းသည် 6 major Korean music sites အားလုံး၏ daily and real time charts ထိပ်ဆုံးသို့ ရောက်ရှိခဲ့သည်။
Gaon digital chart တွင်လည်း နံပါတ် 1 နေရာကိုရရှိခဲ့သည်။
October 10, 2018တွင် သူမ၏ ပွဲဦးထွက် 10နှစ်ပြည့်သည့် အထိမ်းအမှတ်အနေဖြင့် IUသည် "Bbibbi" ဟူသော သီချင်း တစ်ပုဒ် ထုတ်ဝေခဲ့သည်။
"Bbibbi"သည် ထုတ်ဝေပြီး 16 နာရီအကြာတွင် ကိုးရီးယား၏ အကြီးဆုံး music site ဖြစ်သည့် Melon တွင် One million unique listeners ကျော်လွန်ခဲ့ပြီဟု Kakao M သည် နောက်တစ်နေ့တွင် အတည်ပြုပေးခဲ့သည်။
2015 တွင် Park Myung-su နှင့် တွဲဖက်သီဆိုခဲ့သည့် "Leon" ၏ စံချိန်တင်ထား‌သော 24-hour unique listener record ကို "Bbibbi"သည် 23 hours နဲ့ပင် စံချိန် ချိုးဖျက်နိုင်ခဲ့ပြီဟု ကြေညာခဲ့သည်။
"Bbibbi"သည် ထုတ်ဝေပြီး ပထမဆုံး 24နာရီအတွင်း Melon တွင်စုစုပေါင်း 1,462,625 unique listeners ဖြင့် မှတ်တမ်းတင်ခဲ့သည်။
ထိုသီချင်းသည် Gaon Digital Chart တွင် နံပါတ် 1 ၊ Billboard's World Digital Songs Chart တွင် နံပါတ် 5 သို့ရောက်ရှိခဲ့သည်။
Billboard magazine သည် "Bbibbi"အား "Best Songs of 2018" ၏ "နံပါတ် 87" တွင် ဖော်ပြခဲ့သည်။
"The single not only comments on IU's experiences in the public life, but it doubles as a universal empowerment anthem, knowing and acknowledging one's worth and personal rights" ဟုလည်း ရှင်းပြခဲ့သည်။
ထိုသီချင်းသည် Billboard ၏ list of "The 20 Best K-pop Songs of 2018" တွင်လည်း "နံပါတ် 4" အဖြစ် ထပ်မံ ပါဝင်ခဲ့သည်။
October 28, 2018တွင် IUသည် သူမ၏ ပထမဆုံး Asian tour ဖြစ်သော 10th Anniversary Tour Concert dlwlrma ကို စတင်ခဲ့သည်။
နှစ်လအကြာတွင် IUသည် Kim Dong-ryul ၏ "Fairytale" ဆိုသော သီချင်းတွင် featured အဖြစ်သီဆိုခဲ့ပြီး ၊ Gaon Digital Chart တွင် နံပါတ် 4 နေရာ ရောက်ရှိခဲ့သည်။
2019: Persona နှင့် Hotel Del Luna ဧပြီလ 11, 2019 တွင်, ရိုက်ကူးခဲ့သော Netflix anthology series Persona သည် IU အတွက်သူမ၏ ပွဲဦးထွက်ရုပ်ရှင်ဖြစ်ခဲ့သည်။
ဒါရိုက်တာ Lee Kyoung-mi, Yim Pil-Sung, Jeon Go -Woon နှင့် Kim Jong-kwan တို့က ရေးသားပြီး ညွှန်ကြားရိုက်ကူးခဲ့သော ရုပ်ရှင်တို လေးခု၏ တစ်ခုချင်းစီကို ကွဲပြားခြားနားသော ဇာတ်ကောင်အဖြစ်ပုံဖော်ခဲ့သည့်အတွက် သူမသည်ပြင်းထန်စွာ ချီးကျူး ခံရသည်။
နွေရာသီကာလအတွင်း IU သည်အဆိုပါ ဟုန်း ညီအစ်မကရေးသားသည့်စိတ်ကူးယဉ်လျှို့ဝှက်ဆန်ကျယ် Hotel Del Luna တွင်သရုပ်ဆောင်ခဲ့သည်။
အဆိုပါဒရာမာက ၎င်း၏ပြသချိန်တစ်လျှောက်လုံး အချိန်အပိုင်းအခြားများ အတွင်းအမြင့်ဆုံး ratings မှတ်တမ်းတင် စီးပွားဖြစ်အောင်မြင်မှုဖြစ်ခဲ့သည်။
ရရှိခဲ့သောဆုများနှင့်အောင်မြင်မှုများ IU သည်သူမ၏ပွဲဦးထွက်2008ကတည်းက ၊ဆုပေါင်း 121 ကျော်ရရှိထားပြီး, ဆု289 ကျော်လျာထားလက်ခံရရှိခဲ့သည်။
အိုင်ယူသည် မင်းသမီး အနေဖြင့်လည်း You are the best , Lee Soon-Shin ဒရာမာ တွင်သူမ၏စွမ်းဆောင်မှုများအတွက် 2014 ခုနှစ် KBS Drama Awards မှာ "Best New Actress" ခေါင်းစဉ်ဖြင့် ဆုရရှိခဲ့ပါတယ်။
IUသည် ဆုပေးပွဲ အမျိုးမျိုးကနေ "Daesang Awards" တစ်နည်းအားဖြင့် "Grand Prize Awards" ဟု လူသိများသော ဆုများကိုရရှိခဲ့သည်။
IU သည် Kpop Sololistထဲတွင် Grand Prize (Daesang)အများဆုံးရရှိသော အဆိုတော်တစ်ယောက်ဖြစ်သည်။
"Daesang Awards" ဆိုသည်မှာ Korean music industry တွင်ပေးသော အရေးပါဆုံးသောဆုများ ဖြစ်ကြသည်။
2012တွင် IUသည် The Forbes Korea Power Celebrity စာရင်းတွင် တောင်ကိုးရီးယား၏ ဩဇာအရှိဆုံးလူများထဲတွင် တစ်ဦးအဖြစ် ဖော်ထုတ်ခြင်းခံရသည်။
ထိုအချိန်မှ စ၍ IUသည် ထိုစာရင်းတွင် ၅ ကြိမ်တိုင်တိုင် ဖော်ပြခြင်းခံခဲ့ရသည်။
ထို့အပြင် IUသည် 2015 တွင် Korean Ministry of Culture, Sports and Tourism ကဦးဆောင် ကျင်းပသော Pop Culture & Arts Awards တွင် သူမ၏ အောင်မြင်မှုနှင့် Music industry တွင်အောင်မြင်မှုတို့ကို အသိအမှတ်ပြုကာ ဂုဏ်ပြုခြင်းခံခဲ့ရသည်။
ကိုးကား ကဏ္ဍ:တောင်ကိုရီးယား အမျိုးသမီး အဆိုတော်များ Category:၁၉၉၃ မွေးဖွားသူများ။
300px|A landslide near Cusco, Peru in 2018. thumb|A NASA model has been developed to look at how potential landslide activity is changing around the world. မြေပြိုခြင်းသည် သဘာဝဘေးတစ်ခုဖြစ်ပြီး မြေငလျင်လှုပ်ခြင်း၊ မိုးသည်းထန်စွာ ရွာသွန်းခြင်း၊ မြေဆီလွှာပျက်ဆီးခြင်းနှင့် မီးတောင်ပေါက်ကွဲခြင်းစသည့် သဘာဝဘေးအန္တရာယ်များနှင့် ဆက်စပ်လေ့ရှိသည်။
ထို့ပြင် အချို့သော လူလုပ်သောအရာများ (ဥပမာ မြေစာပုံခြင်း၊ ဖောက်ခွဲခြင်း) ကြောင့်လည်း မြေပြိုတတ်သေးသည်။
ကမ္ဘာမြေကြီး၏ ဆွဲအားကြောင့် တောင်ပြို၊ မြေပြိုသည့်အခါ အထက်မှ အောက်သို့ မြေသား၊ ကျောက်ခဲများ ကျလာကြသည်။
ကမ္ဘာအရပ်ရပ်တွင် မြေပြိုမှုကြောင့် နှစ်စဉ် လူပေါင်းထောင်နှင့်ချီ၍ သေဆုံးနေကြရပြီး ထိခိုက် ဒဏ်ရာရသူများမှာလည်း အများအပြားပင်ရှိနေခဲ့သည်။
ငလျင်ကြောင့် မြေပြိုခြင်း၊ မီးတောင်ပေါက်ကွဲမှုကြောင့် မြေပြိုခြင်း၊ ပင်လယ် ကမ်းရိုးတန်း မြေပြိုခြင်း၊ မြစ်ကမ်းဘေးနှင့်ချောင်းကမ်းပါးများမြေပြိုခြင်း၊ သတ္တုတွင်းများ မြေပြိုခြင်း၊ ဥမင်လိုဏ်ခေါင်းမြေပြိုခြင်း၊ တံတားချဉ်း ကပ်လမ်းမြေပြိုခြင်း၊ စီမံကိန်းလုပ်ငန်းခွင် အတွင်း မြေပြိုခြင်းစသည်ဖြင့် မြေပြိုမှုဖြစ်စဉ် အမျိုးမျိုး တို့ကြောင့် သေဆုံးကြရသူ လူဦးရေမှာ စစ်ပွဲများ၌ သေဆုံးနေကြရသူများ၏ လေးပုံတစ်ပုံခန့်ပင်ရှိနေသည်။
အကြောင်းအရင်း မြေပြိုခြင်းသည် အဓိကအားဖြင့် သဘာဝဘေး အန္တရာယ်တစ်ရပ်ဖြစ်သော်လည်း ကမ္ဘာအနှံ့ဖြစ်ပွား ခဲ့သည့် မြေပြိုမှုအားလုံးကမူ ရာနှုန်းပြည့်သဘာဝဘေး အန္တရာယ်များ မဟုတ်ခဲ့ကြပေ။
လူ့ပယောဂကြောင့်ဖြစ်ရသော မြေပြိုမှုများက ရာခိုင်နှုန်း တစ်ရပ် အဖြစ်ပါဝင်ခဲ့သည်။
တည်ဆောက်ရေး စီမံကိန်းလုပ်ငန်းခွင်၌ မြေတူးရာမှ ထွက်ပေါ်လာသော မြေစိုင်မြေခဲများကို စုပုံစွန့်ပစ်ရာမှ မြေပြိုကျခြင်းကြောင့် အလုပ်သမားများနှင့်ယာဉ်၊ ယန္တရားအချို့ မြေကျွံပြီး ထိခိုက်ဒဏ်ရာရ သေဆုံးရခြင်းမျိုးနှင့် အောက်ခံမြေသားလွှာ၏ ခံနိုင်ရည်အားကို စနစ်တကျစမ်းသပ်ခြင်းမပြုဘဲ အုတ်မြစ်ချတည်ဆောက်ခဲ့ခြင်းကြောင့် မြေကျွံပြီးအဆောက်အအုံ ပြိုကျခြင်းမျိုးတို့သည် လူ့ပယောဂကြောင့် မြေပြိုရခြင်း၏ နမူနာတချို့ဖြစ်ကြသည်။
https://www.moi.gov.mm/?q=news/13/08/2015/id-8055 မြေပြိုမှုကို ဖြစ်စေသော အကြောင်းအရင်းအမျိုးမျိုးရှိသော်လည်း မြေပြိုမှုဖြစ်ရခြင်း၏ အဓိကအချက်မှာ မြေသား၏ကျစ်လျစ်သိပ်သည်းမှုလျှော့ချပြီးခံနိုင်ရည်အား ကျဆင်းသွားခြင်းပင်ဖြစ်သည်။
မြေပြိုမှုဖြစ်ရပ်များ၏ အကြောင်းရင်းအမျိုးမျိုးကို သဘာဝဖြစ်စဉ်နှင့် လူ့ပယောဂဖြစ်စဉ်ဟူ၍ ခွဲခြားလေ့လာနိုင်သည်။
ငလျင်ကြောင့် မြေပြိုခြင်း အင်အားပြင်းထန်သော မြေငလျင်လှုပ်ခတ်သည့်အခါ ဘူမိသွင်ပြင် ရုတ်ခြည်းပြောင်းလဲသွားမှုကြောင့် မြေပြိုခြင်း ဖြစ်ပွားနိုင်သည်။
ငလျင်ပြင်းအားအပေါ် မူတည်ပြီး မြေပြိုမှုအတိုင်းအတာမှာ အက်ကွဲနိမ့်ကျခြင်းမှသည် လမ်းပန်းဆက်သွယ်ရေး ပြတ်တောက်သွားခြင်းအထိပင် ဖြစ်နိုင်ခြေရှိသည်။
မီးတောင်ပေါက်ကွဲမှုကြောင့် မြေပြိုခြင်း ကမ္ဘာအရပ်ရပ်ရှိ မီးတောင်များ ပေါက်ကွဲပွင့်အန်သည့်အခါ အလွန်ပြင်းထန်သော တုန်ခါမှုကြီး ကြောင့် မြေမျက်နှာသွင်ပြင်၏ မူလအနေအထား ပျက်ယွင်းကာ မြေပြိုကျမှုများဖြစ်ပွားနိုင်သည်။
ပင်လယ်ကမ်းရိုးတန်းရှိ ရေအောက်မီးတောင်များ ပေါက်ကွဲသည့် အခါမျိုး၌လည်း ရေအောက်မြေပြိုမှုနှင့် ပင်လယ်ကမ်းရိုးတန်းတစ်လျှောက် မြေပြိုမှုများ ဖြစ်ပွားလာနိုင်သည်။
ပင်လယ်ပြင်အတွင်းရှိ ကျွန်းပေါ်၌ မီးတောင်ပေါက်ကွဲမှုကြောင့် မြေပြိုမှုအကြီးအကျယ်ဖြစ်ပေါ်ကာ ကျွန်းတစ်ကျွန်းလုံး ပင်လယ်ရေအောက်ရောက်ရှိသွားပြီး စုံးစုံးမြုပ် သွားခဲ့သည့် ဖြစ်ရပ်မျိုးပင်ရှိခဲ့ဖူးသည်။
ပင်လယ်ကမ်းရိုးတန်း မြေပြိုခြင်း ပင်လယ်ဒီရေလှိုင်းလုံးကြီးများ၏ ရိုက်ပုတ်မှုဒဏ်ကို အမြဲတမ်းခံနေရသော ကမ်းရိုးတန်း ဒေသရှိ ကုန်းမြင့်တောင်စောင်းများ၏ အောက်ခံမြေသားများ လှိုက်စားခံရမှု ကာလနှစ်ပရိစ္ဆေဒကြာညောင်းလာသည့်အခါ ကမ်းရိုးတန်းမြေပြိုမှု ဖြစ်ပွားနိုင်သည်။
အင်အားပြင်းထန်သော ဆူနာမီလှိုင်းတံပိုးကြီးများ၏ တွန်းတိုက်ဖျက်ဆီးမှုဒဏ်ကို ကြိမ်ဖန်များစွာခံရလျှင် ကမ်းရိုးတန်းမြေပြိုမှုဖြစ်ပွားနိုင်ခြေ ပို၍ရှိနေသည်။
ဒီရေလှိုင်းများသည် အလွန်ကျယ်ဝန်းပြန့်ပြူးသော သဲသောင်ခုံများ၌ပင် လိုဏ်ခေါင်းကြီးများကို ဖြစ်ပေါ်စေနိုင်ပြီး သဲသောင်ပြင် နိမ့်ဆင်းပြိုကျမှုကို ဖြစ်စေနိုင်သည်။
သို့ဖြစ်၍ ပင်လယ် ကမ်းရိုးတန်းနှင့် ကီလိုမီတာ ၃ဝ အကွာအဝေး အတွင်း၌ ရှိနေသော မြို့ရွာများသည် တစ်ချိန်ချိန်၌ မြေပြိုမှုနှင့် ကြုံတွေ့ကြရနိုင်သည်။
မြစ်ကမ်းဘေး၊ ချောင်းကမ်းပါးများ မြေပြိုခြင်း ရာသီမရွေး အလျဉ်မပြတ်စီးဆင်းနေသည့် မြစ် ချောင်းများ၏ ကမ်းပါးများ၌လည်း မြေပြိုမှုဖြစ်ပွားနိုင်သည်။
မြစ်ရေချောင်းရေ ပုံမှန်တိုက်စားခြင်း၊ မိုးရွာသွန်းမှု အလွန်များပြားသည့်အခါမျိုးနှင့် ဆည်၊ တမံများ ကျိုးပေါက်ပြိုပျက်သည့်အခါမျိုးများ၌ ပုံမှန် မဟုတ်သော ရေထုကြီးကြောင့် မြစ်ကြောင်းလမ်းကြောင်း သွေဖည်ပြောင်းလဲစီးဆင်းခြင်း၊ ရေယာဉ်များ ခုတ် မောင်းသွားလာမှုများပြားလွန်းခြင်း၊ ကမ်းပါးနံရံများကို စနစ်တကျထိန်းသိမ်းစောင့်ရှောက်မှုမရှိခြင်း၊ မြစ်ကမ်းပါး၌ အဆောက်အအုံများကို စည်းကမ်းမဲ့စွာ ဆောက်လုပ်နေထိုင်ခြင်း စသည်တို့သည် မြစ်ချောင်းကမ်းပါး မြေပြိုမှုကို ဖြစ်ပေါ်လာစေနိုင်သော အကြောင်းရင်းများ ဖြစ်ကြသည်။
တောင်စောင်း၊ ချောက်ကမ်းပါးများ မြေပြိုခြင်း မိုးသည်းထန်စွာ ရွာသွန်းမှုကြောင့် တောင်ကျ ရေများ အရှိန်အဟုန်ဖြင့် စီးဆင်းခြင်း၊ သစ်ပင် သစ်တောများ ခုတ်ထွင်ရှင်းလင်းခြင်း၊ ကားလမ်းနှင့် ရထားလမ်းများ ဖောက်လုပ်သည့်အခါ မြေသားနံရံများကို ဖြိုဖျက်ခြင်း၊ မြေထိန်းနံရံများကို စနစ်တကျ ပြုလုပ်ထားမှုမရှိခြင်း၊ ကမ်းပါးယံအစွန်းများ၌ အဆောက်အအုံ ဆောက်လုပ် နေထိုင်ခြင်း စသည်တို့ကြောင့် တောင်စောင်း၊ ချောက်ကမ်းပါးများ၌ မြေပြိုမှု ဖြစ်ပွားနိုင်သည်။
တောင်စောင်း၊ ချောက်ကမ်းပါးများ၌ မြေပြိုမှု ဖြစ်ပွား သည့်အခါ ကယ်ဆယ်ကူညီရေးလုပ်ငန်းများကို လျင်မြန် ထိရောက်စွာဆောင်ရွက်ရန် အခက်အခဲရှိတတ်သည့်အတွက် အသက်ဆုံးရှုံးနိုင်ခြေပို၍ ရှိနေသည်။
သတ္တုတွင်းများ မြေပြိုခြင်း သတ္တုမိုင်းများ၌ မြေပြိုခြင်းကို ဖွံ့ဖြိုးဆဲနိုင်ငံများနှင့် ဖွံ့ဖြိုးမှုနောက်ကျသော နိုင်ငံများ၌ အများဆုံး တွေ့ကြုံရလေ့ရှိသည်။